Még tavaly júliusban lépett fel a spanyolországi Viveiro-ban rendezett Ressurection Fest-en a francia Gojira. A koncert teljes felvétele nemrég látott napvilágot, mi meg úgy gondoltuk, hogy ezt látnotok kell. A zenekar egyébként nagyban dolgozik hatodik albumán, amely még az év végén megjelenhet a Roadrunner gondozásában.
Megkezdte a munkát 6. stúdióalbumán a francia Gojira. Legalábbis nagyon másra az alábbi Instagramra feltöltött képből nem lehet gondolni. A csapat ezidáig utolsó albuma még 2012 nyarának elején jelent meg L'Enfant Sauvage címmel. A csapat a gitáros énekes Joe Duplantier tulajdonában lévő New York-i Silver Cord Stúdióban dolgozik, amely júniustól más bandák számára is nyitott lesz. Mi mindenesetre már most nagyon várjuk a folytatást.
Új animációs videóval jelentkezett a Gojira
Még 2012 nyarán jelentkezett nagylemezzel a francia Gojira. A csapat szekere azóta is folyamatosan fut, így nem átallottak most egy új videóval jelentkezni, melyet egy spanyol animációs stúdió készített a Born In Winter című dalra. A csapat egyébiránt nemrég új koncertlemezt is kiadott Les Enfants Sauvages címmel, melyet hajtás után meg is hallgathattok az elejétől a végéig.
Különleges kiadvánnyal jelentkezik tavasszal a Gojira
Valamikor tavasszal Les Enfants Sauvages címmel egy különleges limitált példányszámú kiadvánnyal jelentkezik a francia Gojira. A kiadvány tartalmaz egy 60 oldalas keményfedeles könyvecskét, melyet a nagysikerű 2012 nyarán kiadott L'Enfant Sauvage című album, több, mint 150 koncertből álló világkörüli turnéján készített képek díszítenek. Emellett egy CD/DVD is az anyag része, mely a csapat Brixton Academy-n adott koncertjét örökíti meg, illetve jár hozzá egy limitált kiadású póló is. Hajtás után a CD/DVD tracklistje, illetve arról egy dal, a Flying Whales. (Fotó: Réti Zsolt)
Több, mint 20 dalötlet az új Gojira albumhoz
Nemrégiben adtunk hírt róla, hogy a francia Gojira a Slayerrel közös amerikai turné alatt kezdte meg új albumának dalirási munkálatait. Joe Duplantier énekes/gitárosa akkor azt mondta nem szeretnek így dolgozni, de azóta annyira belejöttek, hogy huszonpár dalötlet gyűlt össze a következő nagylemezhez. A frontember a Loudwire-nek adott interjújában elmondta, hogy korábban volt olyan, hogy mindössze egy riffet hozott össze a turné alatt, most azonban - igaz az ehhez megfelelő felszereléssel - akár egy komplett lemez is összeállhat a megszületett dalötletekből. A zenekar új albuma jövőre várható. (Fotó: Réti Zsolt)
Így dobol a Gojira dobosa Mario Duplantier
Akik már látták koncerten a Gojira dobosát Mario Duplantier-t pontosan tudják, hogy dobol, hiszen személyében kétségtelenül az új metal-generáció egyik legjobb dobosát tisztelhetjük. Azonban talán még ők is szívesen megnézik azt a dob-kamerás felvételt, amiben éppen a zenekar tavaly kiadott L'Enfant Sauvage című lemezének címadó dalát játssza.
Nagyitorna Gojira-ra
2013. december 07. - sunthatneversets
Francnak van ma kedve dolgozni, nézzünk inkább valami vicceset. Mondjuk, ahogy nagymamik a Gojira muzsikájára tornáznak. Vagy nem. (via Metalsucks)
Megkezdte a munkát új lemezén a Gojira
A napokban a Performernek adott interjút a francia Gojira gitáros-énkese Joe Duplantier. Ebből világosan kiderül, hogy a csapat új dalokon dolgozik, mégha ezek most először turnézás közben íródnak. Duplantier elmondta, hogy utál ilyen módszerrel dolgozni, de egyelőre a turnébusz hátsó részében egy komputerrel meg a tesó dobpadjával gyűjtik az ötleteket a következő lemezhez. Főleg riffeket rögzítenek, eddig két teljes dal váza állt össze, de ahogy frrontember elmondta, már alig várja, hogy normális körülmények között jammelhessen a zenekarral. (Fotó: Réti Zsolt)
Nézd meg a Gojira Hellfest-es koncertjét!
2013. október 06. - sunthatneversets
Nekünk nyáron kétszer is volt szerencsénk látni a francia Gojira-t, így nyugodt szívvel tudjuk ajánlani vasárnapi kikapcsolódás gyanánt a csapat hazai pályán, a Hellfesten adott teljes koncertjét egy videó formájában.
Jó minőségű videó a Gojira A38-as koncertjéről
Egy külföldi oldalon találtuk az augusztus 31-i Gojira koncerten készült két videót. Hogy pontosan kinek köszönhetjük a két videó, nem tudni, de legalább bepillantást nyerhetünk, hogy milyen lehetett a francia alakulat pusztítása a Hajón. A koncertről itt írtunk bővebben. A hajtás után a The Axe és a Toxic Garbage Island dal kisfilmjei.
Röpke franciaóra: Gojira @ Budapest, A38 Hajó, 2013.08.31.
2013. szeptember 01. - magnetic star
Franciákkal való személyes találkozásaim során nem egy alkalommal szembesültem azzal, hogy Magyarországot Romániával, Budapestet meg Bukaresttel tévesztik össze (bár szerintem más is élt át ilyet velük kapcsolatban). Nos, monsieur Joe Duplantier és a Gojira a két itthoni bulit is magában foglaló idei nyári Európa-turnéja végére már jó úton van afelé, hogy túllépjen ezen a fatális tévedésen.
Itt egy kézzel fingott Gojira-dalrészlet
A francia Gojira turnéja augusztus 31-én újra hazánkba ér és az A38 Hajón adnak koncertet. Augusztus 15-én azonban még Izraelben, Tel-Avivban adtak koncertet, ahol előtte autogramosztáson vettek rész egy lemezboltban. A helyszínen a Metalist magazin munkatársa Guy First, aki amúgy nagy rajongója a zenekarnak olyat mutatott a bandának, amit muszáj volt nekik mobiltelefonnal videóra venni. Kézzel elfingotta ugyanis a Flying Whales főriffjét. Hajtás után megmutatjuk.